钦定古今图书集成/明伦汇编/氏族典/第211卷 > 《廖用贤尚友录》 > 毛修之
## 钦定古今图书集成/明伦汇编/氏族典/第211卷 > 《廖用贤尚友录》 > 毛修之

按《魏书毛修之传》：“修之字敬文，荥阳阳武人也。父瑾，
司马德宗梁秦二州刺史。刘裕之擒姚泓，留子义真
镇长安，以修之为司马。及赫连屈丐破义真，修之被
俘，遂没统万。世祖平赫连昌，获修之。神麚中，以修之
领吴兵，讨蠕蠕大檀，以功拜吴兵将军，领步兵校尉。
后从世祖征平凉有功，迁散骑常侍、前将军、光禄大”
夫，进大官尚书，赐爵南郡公，加冠军将军。又以修之
收三堡功多，迁特进、抚军大将军、金紫光禄大夫。太
延二年，为大都大官。卒，谥曰恭公。